**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2019 M. LIEPOS 25 D. SPRENDIMO NR. T1-184 „DĖL PRITARIMO PLUNGĖS RAJONO SAVIVALDYBĖS PARTNERYSTEI, TEIKIANT PROJEKTĄ „PLUNGĖS RAJONO ŠATEIKIŲ IR ALKSNĖNŲ KADASTRINĖSE VIETOVĖSE ESANČIŲ SAUSINIMO SISTEMŲ REKONSTRAVIMAS“ PAKEITIMO**

2019 m. spalio 31 d. Nr. T1-

Plungė

Atsižvelgdama į Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės departamento Trečiojo paramos administravimo skyriaus 2019 m. spalio 21 d. raštą Nr. S-PT-0310417„Dėl reikiamų dokumentų pateikimo / duomenų tikslinimo“, Plungės rajono savivaldybės taryba n u s p r e n d ž i a:

Pritarti Papildomam susitarimui Nr. 1 prie 2019 m. liepos 26 d. Jungtinės veiklos sutarties Nr.A1-28 (pridedamas).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo

skyriaus vedėjas Vytautas Tumas

Žemės ūkio skyriaus vedėja Airida Montvydienė

Kalbos tvarkytojas Algirdas Eidukaitis

Projektą parengė Žemės ūkio skyriaus vyr. specialistė Dalia Udrienė

**ŽEMĖS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2019 M. LIEPOS 25 D. SPRENDIMO NR. T1-184 „DĖL PRITARIMO PLUNGĖS RAJONO SAVIVALDYBĖS PARTERYSTEI, TEIKIANT PROJEKTĄ „PLUNGĖS RAJONO ŠATEIKIŲ IR ALKSNĖNŲ KADASTRINĖSE VIETOVĖSE ESANČIŲ SAUSINIMO SISTEMŲ REKONSTRAVIMAS“ PAKEITIMO“**

2019 m. spalio 24 d.

Plungė

Atsižvelgiant į Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės departamento Trečiojo paramos administravimo skyriaus 2019 m. spalio 21 d. rašto Nr. S-PT-0310417„Dėl reikiamų dokumentų pateikimo / duomenų tikslinimo“ 4 punkte pateiktas pastabas, keičiami 2019 m. liepos 26 d. Jungtinės veiklos sutarties Nr.A1-28 2.1.; 3.5.2.2.; 3.5.2.3.; 3.5.2.4.; 3.5.11.; 4.2. punktai ir 1 skyriuje papildomai įrašomos naujos Sutarties sąvokos, visą tai įforminant Papildomu susitarimu Nr. 1.

Žemės ūkio skyriaus vyr. specialistė Dalia Udrienė

  **Projekto lyginamasis variantas**

PRITARTA

Plungės rajono savivaldybės

tarybos 2019 m. liepos 25 d.

sprendimu Nr.T1-184

**JUNGTINĖS VEIKLOS SUTARTIS Nr. A1-28**

2019 m. liepos 26 d.

Plungė

Šateikių melioracijos sistemų naudotojų asociacija, atstovaujama Asociacijos pirmininko Juozo Drungilo, veikiančio pagal Asociacijos įstatus (toliau – **Vykdantysis partneris**), ir Plungės rajono savivaldybė, atstovaujama Administracijos direktoriaus Mindaugo Kauno, veikiančio pagal Plungės rajono savivaldybės tarybos 2019 m. liepos 25 d. sprendimą Nr.T1-184 (toliau – **Partneris**), toliau Sutartyje kartu vadinami Šalimis, o kiekviena atskirai - Šalimi,

 atsižvelgdamos į tai, kad Šalys ketina bendrai rengti projekto dokumentaciją ir teikti bendrą paraišką pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“, gera valia bei vadovaudamosi teisingumo, protingumo ir sąžiningumo principais, susitarė ir sudarė šią Jungtinės veiklos sutartį.

**I. SUTARTIES ESMĖ**

1.1. Ši Sutartis sudaroma, siekiant vykdyti bendrą Šalių dalyvavimą projekte „Plungės rajono Šateikių ir Alksnėnų kadastrinėse vietovėse esančių sausinimo sistemų rekonstravimas“, nustatyti Šalių įnašus, pareigas, teises ir atsakomybę bei tolimesnį projekto veiklos tęstinumą po projekto užbaigimo.

1.2. Sutartyje vartojamos sąvokos:

1.2.1.  **Projektas** –abiejų šios Sutarties Šalių bendrai vykdomas projektas „Plungės rajono Šateikių ir Alksnėnų kadastrinėse vietovėse esančių sausinimo sistemų rekonstravimas“, kurio įgyvendinimui siekiama gauti Europos Sąjungos (toliau - ES) paramą pagal Lietuvos kaimo plėtros 2014-2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“.

1.2.2. **Projekto įgyvendinimo teritorija** – Lietuvos Respublikos administracinis teritorinis vienetas - Plungės rajono savivaldybė, Šateikių ir Alksnėnų kadastrų vietovės.

1.2.3. **Agentūra** – Nacionalinė mokėjimo agentūra prie Žemės ūkio ministerijos.

1.2.4**. Projekto įgyvendinimo trukmė** –projekto paramos sutartyje tarp Vykdančiojo partnerio ir Nacionalinės mokėjimo agentūros prie Žemės ūkio ministerijos nurodytas projekto įgyvendinimo laikotarpis.

1.2.5. **Paramos sutartis** – sutartis, pasirašyta tarp Lietuvos Respublikos žemės ūkio ministerijos, Nacionalinės mokėjimo agentūros prie Žemės ūkio ministerijos ir Vykdančiojo partnerio, Šalims laimėjus konkursą, ir nustatanti pagrindines paramos mokėjimo iš Europos žemės ūkio fondo kaimo plėtrai ir jos naudojimo sąlygas.

1.2.6. **Derybų pradžia** – diena, kurią, iškilus ginčui ir (ar) kitam nesutarimui tarp Šalių, susijusiam su Sutartimi, viena Šalis kreipėsi į kitą Šalį su rašytiniu pasiūlymu spręsti tą ginčą ar kitą nesutarimą derybų keliu. Tuo atveju, kai abi Šalys raštu kreipiasi viena į kitą su pasiūlymu spręsti ginčą ar kitą nesutarimą, susijusį su Sutartimi, derybų keliu, derybų pradžia laikoma ta diena, kurią viena iš Šalių tokį pasiūlymą gavo pirmoji.

1.2.7. **Konfidenciali informacija -** informacija, susijusi su Sutartimi, kurią viena Šalis bet kokiu būdu pateikė kitai Šaliai ir nurodė, kad tokia informacija yra konfidenciali. Informacija, išskyrus Sutarties turinį, laikoma konfidencialia nuo to momento, kai tą informaciją gavusi Šalis buvo informuota apie tos medžiagos konfidencialumą.

1.2.8. **Nenugalimos jėgos aplinkybės** – nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsnyje bei Atleidimo nuo atsakomybės, esant nenugalimos jėgos (force majeure) aplinkybėms, taisyklėse (Lietuvos Respublikos Vyriausybės 1996 m. liepos 15 d. nutarimas Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių patvirtinimo“).

1.2.9. **Partneris** – Plungės rajono savivaldybė.

1.2.10. **Vykdantysis partneris** – Šateikių melioracijos sistemų naudotojų asociacija.

1.2.11. **Pareiškėjas** – Vykdantysis partneris, teikiantis paraišką paramai gauti bei pasirašantis paramos sutartį su įgyvendinančiąja institucija.

1.2.12. **Įnašai** – Šalių įnašai, išreikšti pinigine ir nepinigine išraiška, kuriuos sudaro partnerių skiriamos bendrojo finansavimo lėšos ir (arba) darbo sąnaudos.

1.2.13. **Paraiška** – Vykdančiojo partnerio individualiai ir kitų partnerio vardu pateiktas prašymas kvietime pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“.

1.2.14**. Pirkimai –** Vykdančiojo partnerio organizuojami ir vykdomi pirkimai asmeniškai ir partnerių vardu projektui įgyvendinti būtinoms prekėms, darbams ir paslaugoms pirkti.

1.2.15**. Pranešimai –** bet kokia informacija, susijusi su šia Sutartimi, kurią viena Sutarties Šalis perduoda kitai Sutarties Šaliai.

1.2.16. **Sutarties atsisakymas ir jos nevykdymas** – vienos iš šios Sutarties Šalių veiksmų neatlikimas, kuriuos ji privalo atlikti pagal šią Sutartį. Nukentėjusioji Šalis privalo informuoti kitą Šalį apie jos kaltus veiksmus ar neveikimą rašytiniu pranešimu, nurodydama neatliktus ar neteisėtai atliktus veiksmus, jų sprendimo būdą bei laiką.

1.2.17**. Tinkamos finansuoti išlaidos** – išlaidos, įvardytos Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėse, patvirtintose Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257, kaip tinkamos finansuoti išlaidos.

1.2.18. **Netinkamos finansuoti išlaidos** – išlaidos, Taisyklėse įvardytos kaip netinkamos finansuoti išlaidos ar neįvardytos kaip tinkamos finansuoti išlaidos.

1.2.19. **Viešumo priemonės** – skelbimų lentos, atminimo lentos, informaciniai ir aiškinamieji stendai, plakatai (stendai patalpose), pranešimai galimiems pareiškėjams ir projektų vykdytojams, informacinė medžiaga, pranešimai žiniasklaidai ir kt. Pastaba. Vadovaujantis Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-925 „Dėl Suteiktos paramos pagal Lietuvos kaimo plėtros 2014–2020 metų programą viešinimo taisyklių patvirtinimo“ (aktuali redakcija), pagaminamas ir pastatomas visuomenei matomoje projekto vykdymo vietoje aiškinamasis stendas.

1.2.20. **Sutarties šalys** – Šateikių melioracijos sistemų naudotojų asociacija ir Plungės rajono savivaldybė.

**I Straipsnis papildomas naujomis sąvokomis:**

**1.2.21.Projekto įgyvendinimo laikotarpis** – laikotarpis nuo paramos paraiškos pateikimo iki paskutinio mokėjimo prašymo ir galutinio projekto įgyvendinimo ataskaitos pateikimo dienos.

**1.2.22. Projekto kontrolės laikotarpis –** laikotarpis nuo paskutinio mokėjimo prašymo ir galutinės projekto įgyvendinimo ataskaitos pateikimo iki paskutinio paramos išmokėjimo dienos ir penkerių metų laikotarpis nuo paskutinio paramos išmokėjimo dienos, per kurį tikrinama, kaip paramos gavėjas laikosi paramos paraiškoje ir (arba) paramos sutartyje nustatytų įsipareigojimų.

1.3. Aukščiau išdėstytos sąvokos turi būti taikomos sudarant ir vykdant kiekvieną sandorį bei surašant kiekvieną dokumentą, susijusį su Sutartimi.

1.4. Aiškinant Sutartį, kartu su įstatymų nustatytomis taisyklėmis turi būti laikomasi šių nuostatų:

1.4.1. atskirų Sutarties dalių pavadinimai yra pateikti tam, kad būtų lengviau naudotis Sutarties tekstu;

1.4.2. atsižvelgiant į situaciją, susiklosčiusią vykdant šią Sutartį, žodžiai, Sutarties tekste pateikti vienaskaita, gali turėti daugiskaitos reikšmę ir atvirkščiai;

1.4.3. kiekviena Sutartyje pateikta sąvoka gali turėti kitokią prasmę, jeigu tai konkrečiai yra nurodyta Sutartyje.

**II. SUTARTIES DALYKAS**

**II Straipsnio 2.1. punkto pakeitimas:**

2.1. Šalys šioje Sutartyje nurodytomis sąlygomis ir tvarka, nesiekdamos pelno, įsipareigoja bendrai dalyvauti rengiantis projektui, jį tinkamai vykdyti. Vykdantysis partneris įsipareigoja ~~užtikrinti projekto įgyvendinimo tęstinumą 5 (penkerius) metus po projekto užbaigimo.~~ iki projekto kontrolės laikotarpio pabaigos užtikrinti tinkamą objekto, kuriam bus suteikta parama, priežiūrą ir veikimą.

2.2. Šalys ketina kreiptis dėl paramos iš Europos žemės ūkio fondo kaimo plėtrai suteikimo.

 2.3. Šalys susitaria, kad, gavus paramą iš Europos žemės ūkio fondo kaimo plėtrai, paramos lėšos pervedamos Šateikių melioracijos sistemų naudotojų asociacijai.

**III. ŠALIŲ TEISĖS IR ĮSIPAREIGOJIMAI**

3.1. Šalys susitaria ir nustato, kad:

3.1.1. Vykdantysis partneris ir Pareiškėjas yra Šateikių melioracijos sistemų naudotojų asociacija;

3.1.2. Partneris – Plungės rajono savivaldybė.

3.2. Partneris dalyvauja įgyvendinant projektą ir naudojasi jo rezultatais bei turi teisę:

3.2.1. dalyvauti projekte, pateikiant pasiūlymus, prašyti Vykdančiojo partnerio skelbti pirkimus toms prekėms, darbams ir paslaugoms pirkti, kurios yra nustatytos kiekvieno iš partnerių arba visų bendrai;

3.2.2. vykdyti Vykdančiojo partnerio kontrolę: gauti informaciją apie atliktus veiksmus, sudarytas sutartis, planavimo dokumentus, išvadas, ataskaitas bei visą kitą informaciją, kuri, Partnerio manymu, yra svarbi vykdant bei dalyvaujant projekte;

3.2.3. naudotis projekto įgyvendinimo metu gautais rezultatais.

3.3. Partneris šia Sutartimi prisiima įsipareigojimus:

3.3.1. tinkamai vykdyti šią ir Paramos sutartį;

3.3.2. nepriimti jokių sprendimų, nutarimų, deklaracijų ir pan., kurie nutrauktų, sustabdytų ar pakeistų šios Sutarties ar Paramos sutarties vykdytinus įsipareigojimus, išskyrus atvejus, kai taip nusprendžia visos šios Sutarties Šalys tarpusavio sutarimu;

3.3.3. pritarti Vykdančiojo partnerio nustatytoms pirkimo sutarties sąlygoms arba pareikšti motyvuotus pageidavimus dėl jų pakeitimo;

3.3.4. laiku ir tinkamai atsakyti į Vykdančiojo partnerio klausimus, prašymus, pretenzijas, kurie būtini tinkamai vykdyti šią ir Paramos sutartį;

3.3.5. užtikrinti Partnerio indėlį, įgyvendinant projektą „Plungės rajono Šateikių ir Alksnėnų kadastrinėse vietovėse sausinimo sistemų rekonstravimas“ pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“, – 15 (penkiolika) procentų projekto vertės lėšų tinkamoms finansuoti išlaidoms padengti, bet ne daugiau kaip 56 000 Eur (penkiasdešimt šeši tūkstančiai eurų);

3.3.6. visus projekto pakeitimus, turinčius įtakos Šalių įsipareigojimams ir teisėms, prieš kreipiantis į Agentūrą, pirmiausia raštu suderinti su Vykdančiuoju partneriu.

3.4. Vykdantysis partneris, vykdydamas projektą, turi teisę:

3.4.1. veikti Šalių vardu, prisiimti įsipareigojimus prieš trečiuosius asmenis, kurie yra numatyti šioje Sutartyje arba yra būtini ekonomiškiau, racionaliau vykdant projektą;

3.4.2. apskųsti tarpinei institucijai sprendimą dėl paraiškos atmetimo bei kreiptis į teismą;

3.4.3. organizuoti, dalyvauti darbų, prekių ir paslaugų pirkimuose su visomis teisėmis, pareigomis ir atsakomybe; vadovaudamasis galiojančiais teisės aktais, sudaryti sutartis, atsiskaityti pagal jas bei jas vykdyti;

3.4.4. atidaryti atskirą sąskaitą banke;

3.4.5. užtikrinti tinkamą projekto įgyvendinimo valdymą bei jo finansavimą, laiku ir nustatytais dydžiais įnešti piniginius įnašus;

3.4.6. kreiptis į Partnerį su prašymu spręsti jo kompetencijai priskirtus klausimus;

3.4.7. kontroliuoti trečiųjų asmenų atliekamus veiksmus, susijusius su projekto įgyvendinimu, bei taikyti jiems sutartinę ar deliktinę atsakomybę;

3.4.8. naudotis projekto įgyvendinimo metu gautais rezultatais.

3.5. Vykdančiojo partnerio įsipareigojimai:

3.5.1. tinkamai vykdyti šią ir Paramos sutartį;

3.5.2. užtikrinti projekto vykdymo tęstinumą ateityje, kai paramos teikimas bus baigtas:

3.5.2.1. teikti informaciją bei ataskaitas apie projektą Nacionalinei mokėjimo agentūrai prie Žemės ūkio ministerijos, informaciją jam pasibaigus, jei tokios informacijos bei ataskaitų bus prašoma;

**III Straipsnio 3.5.2.2, 3.5.2.3., 3.5.2.4. punktų pakeitimai:**

3.5.2.2. tinkamai eksploatuoti ir prižiūrėti rekonstruotus melioracijos statinius ~~5 metus po projekto įgyvendinimo;~~ per visą projekto kontrolės laikotarpį;

3.5.2.3. be rašytinio Agentūros sutikimo ~~įsipareigoja nuo Sutarties įsigaliojimo ir~~ ~~5 metus po projekto pabaigos~~ neperleisti, neparduoti, neįkeisti turto ar kitokiu būdu nesuvaržyti daiktinių teisių į turtą, kuriam įsigyti ar sukurti skiriama parama, nuo paramos sutarties pasirašymo iki projekto kontrolės laikotarpio pabaigos;

3.5.2.4. įsipareigoja nuo Paramos sutarties įsigaliojimo ir ~~5 metus po projekto pabaigos~~ iki projekto kontrolės laikotarpio pabaigos, be Nacionalinės mokėjimo agentūros prie Žemės ūkio ministerijos raštiško sutikimo nekeisti savo veiklos, kuriai skiriamos projekto finansavimo lėšos, pobūdžio, projekto įgyvendinimo vietos ir sąlygų;

3.5.3. naudoti pinigines lėšas tik toms priemonėms, kurios būtinos patvirtintam projektui įgyvendinti;

3.5.4. laiku šalinti visus trūkumus bei pažeidimus, kurie yra nustatyti projektą įgyvendinančios ir prižiūrinčios institucijos;

3.5.5. organizuoti viešuosius pirkimus su visomis teisėmis, pareigomis ir atsakomybe, perkančiajai organizacijai numatytomis Lietuvos Respublikos viešųjų pirkimų įstatyme bei kituose teisės aktuose, sudaryti sutartis, atsiskaityti pagal jas bei jas vykdyti;

3.5.6. iki kiekvieno prasidedančio ketvirčio 10 dienos informuoti Partnerį apie atliktus veiksmus bei supažindinti su kito ketvirčio planavimo veiksmais bei dokumentais, o apie iškilusias problemas, nustatytus pažeidimus ir pan. pranešti nedelsiant;

3.5.7. skelbti apie suteiktą paramą informavimo ir viešumo priemonėse;

3.5.8. Vykdantysis partneris privalo Partneriui išsiųsti visų Agentūrai teikiamų ataskaitų ir mokėjimo prašymų kopijas;

3.5.9. visus projekto pakeitimus, turinčius įtakos Šalių įsipareigojimams ir teisėms, prieš kreipiantis į Agentūrą, pirmiausia raštu suderinti su Partneriu;

3.5.10. nepriimti jokių sprendimų, nutarimų, deklaracijų ir pan., kurie nutrauktų, sustabdytų ar pakeistų šios Sutarties ar Paramos sutarties vykdytinus įsipareigojimus, išskyrus atvejus, kai taip nusprendžia visos šios Sutarties Šalys tarpusavio sutarimu;

**III Straipsnio 3.5.11. punkto pakeitimai:**

3.5.11. užtikrinti Vykdančiojo partnerio indėlį, įgyvendinant projektą „Plungės rajono Šateikių ir Alksnėnų kadastrinėse vietovėse esančių melioracijos sistemų rekonstravimas“ pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“, – daugiau nei 5 (penkis) procentus lėšų įgyvendinamo projekto išlaidoms, ~~įskaitant~~ tarp jų - pridėtinės vertės mokesčiui (PVM) ir kitoms netinkamoms finansuoti išlaidoms, padengti.

3.6. Vykdantysis partneris yra tiesiogiai ir galutinai atsakingas už tinkamą projekto įgyvendinimą.

3.7. Partneris neturi teisės savarankiškai sudarinėti sutarčių įgyvendinant šį projektą. Visas sutartis sudarinėja Vykdantysis partneris šios Sutarties nustatyta tvarka.

**IV. ĮNAŠŲ PERDAVIMO TVARKA**

4.1. Partneris įsipareigoja įmokėti piniginį įnašą, sudarantį 15 (penkiolika) procentų tinkamų finansuoti išlaidų, patirtų rekonstruojant melioracijos statinius, į Vykdančiojo partnerio atidarytą atskirą projekto sąskaitą banke ne vėliau, kaip likus 3 dienoms iki paskutinio mokėjimo prašymo pateikimo datos.

**IV Straipsnio 4.2. punkto pakeitimai:**

4.2. Vykdantysis partneris įsipareigoja skirti ~~ne mažiau~~ daugiau nei 5 (penkis) procentus lėšų įgyvendinamo projekto išlaidoms, tarp jų - pridėtinės vertės mokesčio (PVM) ir kitoms netinkamoms finansuoti išlaidoms, padengti.

4.3. Vykdantysis partneris privalo raštiškai pranešti, į kokią sąskaitą banke turi būti atlikti visi mokėjimai pagal šią Sutartį ir Paramos sutartį.

4.4. Visi mokėjimai pagal šią Sutartį yra laikomi tinkamai atliktais, kai pinigai patenka į sąskaitą banke.

4.5. Esant sutartyje nustatytos Šalių įmokėto piniginio įnašo sumos į sąskaitą skirtumui, kurį galėjo sąlygoti banko mokesčiai, valiutos konvertavimas ir pan., vykdantysis partneris privalo apie įnašo skirtumą pranešti raštu, nurodant trūkstamą įnašo dydį, nustatydamas protingą terminą šiam pažeidimui pašalinti bei pridėdamas išrašą iš sąskaitos, patvirtinančią nevisišką atsiskaitymą šioje sutartyje nustatyta tvarka.

**V. PASIEKTO REZULTATO PASKIRSTYMAS**

5.1. Pasibaigus projekto vykdymui, gautas rezultatas, kuris nebuvo paskirstytas tarp Šalių ir joms perduotas, yra skiriamas toms Šalims, kurių turtą rekonstruojant jis buvo pasiektas.

**VI. ŠALIŲ ATSAKOMYBĖ**

6.1. Preziumuojama, kad Šalis, nepagrįstai vengusi ir (ar) atsisakiusi vykdyti Sutartį ar realiai jos nevykdanti (nemokanti piniginių įnašų, nereaguojanti į prašymus, pretenzijas, netaisanti pažeidimų), yra kaltoji Šalis, todėl nukentėjusioji Šalis turi teisę į visą nuostolių atlyginimą iš kaltosios Šalies.

6.2. Šalys privalo atlyginti viena kitai tiesioginius nuostolius, kurie atsiranda kaip šios Sutarties nevykdymo ar netinkamo vykdymo pasekmė.

**VII. NENUGALIMOS JĖGOS APLINKYBĖS**

7.1. Šalys atleidžiamos nuo atsakomybės už šios Sutarties sąlygų neįvykdymą, jeigu šios Sutarties sąlygos nebuvo vykdomos dėl nenugalimos jėgos (force majeure) aplinkybių ir nenugalimos jėgos aplinkybės atsirado iki tų sąlygų įvykdymo termino pabaigos.

7.2. Šalis, patyrusi nenugalimos jėgos aplinkybes ir dėl to neįvykdžiusi prievolės, nustatytos pagal Sutartį, turi pateikti kitai Šaliai pranešimą apie nenugalimos jėgos aplinkybes, dėl kurių konkreti Sutarties sąlyga buvo neįvykdyta, atsiradimą, kuriame turi būti nurodyta:

7.2.1. nenugalimos jėgos aplinkybės, dėl kurių konkreti prievolė buvo neįvykdyta;

7.2.2. visi galimi nenugalimos jėgos aplinkybes patvirtinantys įrodymai, kuriuos turi Šalis, patyrusi nenugalimos jėgos aplinkybes;

7.2.3. nenugalimos jėgos aplinkybių pradžia ir planuojama (tikėtina) pabaiga;

7.2.4. nenugalimos jėgos įtaka tos Sutarties sąlygos įvykdymui, taip pat kitų Sutarties sąlygų įvykdymui.

7.3. Protingu terminu (laiku), per kurį Šalis, patyrusi nenugalimos jėgos aplinkybes, turi pateikti kitai Šaliai pranešimą apie nenugalimos jėgos aplinkybes, laikoma 48 (keturiasdešimt aštuonios) valandos po to momento, kurį Šalis, patyrusi nenugalimos jėgos aplinkybes, sužinojo apie tas aplinkybes ar turėjo apie jas sužinoti. Tuo atveju, jeigu Šalis, patyrusi nenugalimos jėgos aplinkybes, praleidžia minėtą terminą, ji praranda teisę remtis nenugalimos jėgos aplinkybėmis.

7.4. Kartu su šioje Sutarties dalyje nurodytu pranešimu Šalis, patyrusi nenugalimos jėgos aplinkybes, turi pridėti šioje Sutarties dalyje nustatytus įrodymus (dokumentus). Tuo atveju, jeigu Šalis, patyrusi nenugalimos jėgos aplinkybes, po nurodyto pranešimo pateikimo kitai Šaliai dienos gauna papildomų nenugalimos jėgos aplinkybes patvirtinančių įrodymų, visi tokie įrodymai kitai Šaliai turi būti pateikti per kiek įmanoma trumpesnį terminą.

**VIII. SUTARTIES GALIOJIMAS**

8.1. Sutartis įsigalioja nuo jos pasirašymo momento ir galioja iki abiejų Šalių įsipareigojimų pagal šią sutartį įvykdymo momento.

8.2. Jeigu bet kuri Sutarties nuostata yra arba tampa iš dalies ar visiškai negaliojanti, tai toji nuostata nedaro negaliojančiomis kitų Sutarties nuostatų, jeigu galima daryti prielaidą, kad Sutartis būtų buvusi sudaryta ir neįtraukus nuostatos (ar jos dalies), kuri yra negaliojanti. Šalys susitaria, iškilus minėtai problemai, kuo skubiau sudaryti papildomą susitarimą, kuriuo negaliojančios Sutarties nuostatos būtų pakeistos kitomis, teisiškai veiksmingomis, nuostatomis, kurios, kiek tai yra įmanoma, turėtų įtvirtinti tą patį ekonominį, teisinį efektą, kaip kad buvo siekta susitariant dėl Sutarties nuostatos, kuri negalioja.

8.3. Atsakomybės ir ginčų sprendimo įsipareigojimai, taip pat įsipareigojimai, susiję su mokėjimais, išlieka galioti po šios Sutarties nutraukimo ar šios Sutarties termino pasibaigimo.

8.4. Sutarties Šalims yra žinoma, kad be išankstinio raštiško Nacionalinės mokėjimo agentūros prie Žemės ūkio ministerijos sutikimo šios Sutarties Šalys negali nutraukti šios Sutarties, priimti naują partnerį, pakeisti dalyvaujantį partnerį kitu, t. y. keisti Jungtinės veiklos sutarties Šalis.

**IX. SUTARTIES KEITIMAS IR PILDYMAS**

9.1. Sutartis keičiama ir pildoma tik rašytiniu visų Šalių įgaliotų atstovų pasirašytu ir abiejų Šalių antspaudais patvirtintu susitarimu.

9.2. Kiekvienas Sutarties 10.1 punkte aptartas susitarimas nuo jo tinkamo įforminimo dienos tampa neatskiriama Sutarties dalimi.

9.3. Susitarimas dėl Sutarties pakeitimo ar papildymo, įformintas nesilaikant Sutarties 10.1. punkte aptartų reikalavimų, laikomas nesudarytu.

9.4. Visi sandoriai tarp Šalių, susiję su šios Sutarties vykdymu, turi būti sudaromi raštu.

**X. SUTARTIES NUTRAUKIMAS**

10.1. Ši Sutartis gali būti nutraukta raštišku Šalių susitarimu, taip pat kitais įstatymų nustatytais atvejais.

10.2. Sutartį nutraukiant Šalių susitarimu *mutatis mutandis*, taikomos Sutarties X dalies nuostatos.

**XI. KONFIDENCIALUMAS**

11.1. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuris pakenktų informaciją perdavusiai Šaliai.

11.2. Vienai Šaliai pageidaujant, Šalys pasirašo atskirą rašytinį susitarimą dėl konfidencialios informacijos saugojimo.

11.3. Konfidenciali informacija negali būti atskleista tretiesiems asmenims be išankstinio rašytinio tą informaciją perdavusios Šalies sutikimo, išskyrus tuos atvejus, kai informacija turi būti perduodama teismui ginčo tarp Šalių, susijusio su Sutartimi, valstybės ir (ar) savivaldos organams (teisės aktų nurodytais atvejais).

**XII. ŠALIŲ PATVIRTINIMAI IR GARANTIJOS**

12.1. Kiekviena Šalis pareiškia, kad:

12.1.1. Sutartis neprieštarauja jos, kaip juridinio asmens, tikslams;

12.1.2. jai yra aiškiai žinomi visi faktai, susiję su Sutarties sudarymu ir (ar) nulėmę Sutarties sudarymą būtent tokiomis sąlygomis, kurios yra išdėstytos Sutartyje;

12.1.3. nė viena iš Šalių nepatyrė jokio grasinimo, smurto ar ekonominio spaudimo tam, kad pasirašytų Sutartį tokiomis sąlygomis, kokios yra nurodytos Sutartyje;

12.1.4. yra susitarta dėl visų sąlygų, kurios buvo būtinos tam, kad Sutartis kiekvienos iš Šalių būtų laikoma sudaryta;

12.1.5. Šalys specialiai nėra pasilikę sąlygų, susijusių su šios Sutarties vykdymu, kurios turėtų būti nustatomos išreiškiant Šalių valią tolesnių derybų (tarp Šalių dėl šios Sutarties) metu ir (arba) kurios yra pavestos nustatyti tretiesiems asmenims;

12.1.6. neturi jokių papildomų reikalavimų, susijusių su Sutarties įforminimu;

12.1.7. visos Sutarties sąlygos Šalių buvo visiškai aptartos ir suderintos individualiai, t. y. atskirai buvo aptarta ir suderinta kiekviena Sutarties sąlyga;

12.1.8. Šalis nėra pažeidusi ar nepažeidžia jokių įstatymų ar susitarimų (sutarčių), kurių įgyvendinimas reikšmingai paveiktų Šalies įsipareigojimų įvykdymą pagal Sutartį;

12.1.9. patvirtina visus jai atstovaujančio (Sutartį pasirašančio) asmens pareiškimus;

12.1.10. nelaiko, kad turi neatidėliotinų poreikių, kurie nulemtų šios Sutarties pasirašymą;

12.1.11. veikia apdairiai ir yra tinkamai bei visiškai informuota dėl šios Sutarties turinio bei jos esmės;

12.1.12. neabejoja, kad turi reikiamą derybų patirtį ir užtektinai žinių, kad galėtų tinkamai susiderėti dėl šios Sutarties sąlygų, o taip pat turėjo ir turi galimybę konsultuotis su profesionaliais aukštos kvalifikacijos konsultantais dėl šios Sutarties sudarymo, jos turinio bei Sutarties vykdymo;

12.1.13. nelaiko savęs ekonomiškai silpna ir nepatyrusia Šalimi;

12.1.14. nepriklausomai nuo Šalių nustatytų teisių ir pareigų, Šalys veikloje vadovaujasi Šalių lygiateisiškumo principu ir patvirtina, kad šioje Sutartyje nustatytos Šalių teisės ir pareigos nesuteikia nė vienai Šaliai pranašumo prieš kitus partnerius;

12.1.15. nėra sustabdžiusi ar apribojusi savo veiklos, įvykdė įsipareigojimus, susijusius su socialinio draudimo įnašų mokėjimu pagal Lietuvos Respublikos teisės aktus; įvykdė su mokesčių mokėjimu susijusius įsipareigojimus, pagal Lietuvos Respublikos teisės aktus nėra pažeidusi Sutarties dėl paramos skyrimo iš Europos Bendrijos arba Lietuvos Respublikos biudžeto lėšų.

12.2. Šalys patvirtina, kad Sutartį pasirašo, vadovaudamosi Sutarties 13.1 punkte išdėstytais pareiškimais.

**XIII. GINČŲ SPRENDIMAS**

13.1. Ginčai ar kiti nesutarimai arba reikalavimai, kylantys iš šios Sutarties ar susiję su šia Sutartimi, sprendžiami derybomis.

13.2. Nepavykus ginčo (ar kito nesutarimo) išspręsti derybomis per 7 (septynias) darbo dienas nuo derybų pradžios, ginčas sprendžiamas teisme pagal Lietuvos Respublikos įstatymus.

**XIV. KITOS NUOSTATOS**

14.1. Visi Šalių viena kitai perduodami pranešimai turi būti siunčiami registruotu laišku arba faksu šioje Sutartyje nurodytais adresais arba, jeigu Šalys yra raštu informavusios viena kitą apie tų adresų pasikeitimus, - kitais Šalių viena kitai nurodytais adresais. Pranešimai taip pat gali būti perduodami kitoms Šalims pasirašytinai, o taip pat faksimiliniu ryšiu, jeigu yra galimas patvirtinimas apie faksimiliniu ryšiu perduoto pranešimo išsiuntimą pranešimo gavėjui.

14.2. Sutartis sudaryta trimis vienodais egzemplioriais - po vieną kiekvienai Šaliai, o vienas pridedamas prie paraiškos dokumentų. Visi Sutarties egzemplioriai yra vienodos teisinės galios.

14.3. Kiekviena Šalis padengia tas savas išlaidas, kurios yra susijusios su šios Sutarties ir Paramos sutarties sudarymu.

14.4. Šalys pareiškia, kad perskaitė šią Sutartį, suprato jos turinį ir Sutarties sudarymo, jos įvykdymo ir sudarytos Sutarties nevykdymo ar netinkamo vykdymo ar įvykdymo ne laiku pasekmes. Šalys pasirašo šią Sutartį, kaip dokumentą, kuris atitinka kiekvienos iš jų valią ir Sutarties pasirašymo tikslus.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  **Vykdantysis partneris:**

|  |
| --- |
| Šateikių melioracijos sistemų naudotojų asociacija,Įstaigos kodas 305199961,Slėnio g. 4, LT- 90401 Šateikiai, Plungės r. sav.,a.s. LT 297182000007700396, AB Šiaulių bankas,mob. tel. 8 685 71 515, el. paštas drungilaitte@gmail.com |
| Pirmininkas \_\_\_\_\_\_\_\_\_\_\_\_\_\_\_\_\_\_\_Juozas Drungilas |
| A. V. |  |

 |  **Partneris:**

|  |
| --- |
| Plungės rajono savivaldybė,Juridinio asmens kodas 111104268,Vytauto g. 12, LT-90123 Plungė,tel.: (8 448) 73 133, (8 448) 72 429, faksas (8 448) 72 262. |
|  |
| Administracijos direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_Mindaugas Kaunas |
| A. V. |  |

 |

PRITARTA

Plungės rajono savivaldybės

tarybos 2019 m. spalio 31 d. sprendimu Nr. T1-

**PAPILDOMAS SUSITARIMAS NR. 1**

**PRIE 2019 M. LIEPOS 26 D. JUNGTINĖS VEIKLOS SUTARTIES NR. A1-28**

2019 m. spalio d.

Plungė

Šateikių melioracijos sistemų naudotojų asociacija, atstovaujama Asociacijos pirmininko Juozo Drungilo, veikiančio pagal Asociacijos įstatus (toliau – Vykdantysis partneris), ir Plungės rajono savivaldybė, atstovaujama Administracijos direktoriaus Mindaugo Kauno, veikiančio pagal Plungės rajono savivaldybės tarybos 2019 m. liepos 25 d. sprendimą Nr.T1-184 (toliau – Partneris), toliau Sutartyje kartu vadinami Šalimis, o kiekviena atskirai - Šalimi, atsižvelgdami į Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės departamento Trečiojo paramos administravimo skyriaus 2019 m. spalio 21 d. rašto Nr. S-PT-0310417„Dėl reikiamų dokumentų pateikimo / duomenų tikslinimo“ 4 punkte pateiktas pastabas,

**s u s i t a r i a:**

1. Sutarties I skyriuje „Sutarties esmė“ papildomai įrašyti naujus 1.2.21. ir 1.2.22. punktus, juose nurodant naujas Sutarties sąvokas, ir punktus išdėstyti taip:

„1.2.21. Projekto įgyvendinimo laikotarpis – laikotarpis nuo paramos paraiškos pateikimo iki paskutinio mokėjimo prašymo ir galutinio projekto įgyvendinimo ataskaitos pateikimo dienos.“

„1.2.22. Projekto kontrolės laikotarpis – laikotarpis nuo paskutinio mokėjimo prašymo ir galutinės projekto įgyvendinimo ataskaitos pateikimo iki paskutinio paramos išmokėjimo dienos ir penkerių metų laikotarpis nuo paskutinio paramos išmokėjimo dienos, per kurį tikrinama, kaip paramos gavėjas laikosi paramos paraiškoje ir (arba) paramos sutartyje nustatytų įsipareigojimų.“

2. Pakeisti Sutarties 2.1.; 3.5.2.2.; 3.5.2.3.; 3.5.2.4.; 3.5.11.; 4.2. punktus ir juos išdėstyti taip:

„2.1. Šalys šioje Sutartyje nurodytomis sąlygomis ir tvarka, nesiekdamos pelno, įsipareigoja bendrai dalyvauti rengiantis projektui, jį tinkamai vykdyti. Vykdantysis partneris įsipareigoja iki projekto kontrolės laikotarpio pabaigos užtikrinti tinkamą objekto, kuriam bus suteikta parama, priežiūrą ir veikimą.“

„3.5.2.2. tinkamai eksploatuoti ir prižiūrėti rekonstruotus melioracijos statinius per visą projekto kontrolės laikotarpį;“

„3.5.2.3. be rašytinio Agentūros sutikimo neperleisti, neparduoti, neįkeisti turto ar kitokiu būdu nesuvaržyti daiktinių teisių į turtą, kuriam įsigyti ar sukurti skiriama parama, nuo paramos sutarties pasirašymo iki projekto kontrolės laikotarpio pabaigos;“

„3.5.2.4. įsipareigoja nuo Paramos sutarties įsigaliojimo ir iki projekto kontrolės laikotarpio pabaigos, be Nacionalinės mokėjimo agentūros prie Žemės ūkio ministerijos raštiško sutikimo nekeisti savo veiklos, kuriai skiriamos projekto finansavimo lėšos, pobūdžio, projekto įgyvendinimo vietos ir sąlygų;“

„3.5.11. užtikrinti Vykdančiojo partnerio indėlį, įgyvendinant projektą „Plungės rajono Šateikių ir Alksnėnų kadastrinėse vietovėse esančių melioracijos sistemų rekonstravimas“ pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“, – daugiau nei5 (penkis) procentus lėšų įgyvendinamo projekto išlaidoms, tarp jų - pridėtinės vertės mokesčiui (PVM) ir kitoms netinkamoms finansuoti išlaidoms, padengti.“

„4.2. Vykdantysis partneris įsipareigoja skirti daugiau nei 5 (penkis) procentus lėšų įgyvendinamo projekto išlaidoms, tarp jų - pridėtinės vertės mokesčiui (PVM) ir kitoms netinkamoms finansuoti išlaidoms, padengti.“

3. Nustatyti, kad žodžiai ir sąvokos šiame Papildomame susitarime Nr. 1 turi tas pačias reikšmes, kaip ir Sutartyje.

 4. Papildomas susitarimas Nr. 1 sudarytas dviem vienodą juridinę galią turinčiais egzemplioriais – po vieną kiekvienai Šaliai.

 5. Papildomas susitarimas Nr. 1 įsigalioja nuo dienos, kai abi Šalys jį pasirašo, galioja iki sutartinių įsipareigojimų įvykdymo pagal pagrindinę Sutartį ir yra neatskiriama pagrindinės Sutarties dalis.

**Šalių rekvizitai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  **Vykdantysis partneris:**

|  |
| --- |
| Šateikių melioracijos sistemų naudotojų asociacija,Įstaigos kodas 305199961,Slėnio g. 4, LT- 90401 Šateikiai, Plungės r. sav.,a. s. LT 297182000007700396, AB Šiaulių bankas,mob. tel. 8 685 71 515, el. paštas drungilaitte@gmail.com |
| Pirmininkas \_\_\_\_\_\_\_\_\_\_\_\_\_\_\_\_\_\_\_Juozas Drungilas |
| A. V. |  |

 |  **Partneris:**

|  |
| --- |
| Plungės rajono savivaldybė,Juridinio asmens kodas 111104268,Vytauto g. 12, LT-90123 Plungė,tel.: (8 448) 73 133, (8 448) 72 429, faksas (8 448) 72 262. |
| el. paštas savivaldybe@plunge.lt |
| Administracijos direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_Mindaugas Kaunas |
| A. V. |  |

 |